laion/Wikipedia-Exotic huggingface dataset:
Chhatri

Chhatri on sammastele toetuva kuplikujulise katusega poolavatud paviljon Mogulite arhitektuuris ja India arhitektuuris. Põhiplaanilt võivad need olla nelinurksed, kaheksanurksed või ümmargused. Eelkõige on chhatri pigem dekoratiivne kui funktsionaalne arhitektuurielement, mis muudab ehitise silueti kergemaks ja rikkalikumaks. Chhatri eeskujuks on olnud baldahhiin haua kohal. Varaseim chhatri taoline hooneosa Hindustanis leidub 1159.–1175. aastal ehitatud Ibrahimi hauaehitises Bhadreswaris. Chhatri on eriti iseloomulik Mogulite arhitektuurile. Kuulsamad näited on Humayuni hauakambril Delhis ja Tāj Mahalil Agras. Berari sultanaadis Dekkanis püstitati neid ehitistele kõigis pealinnades, samuti Rajasthanis ja nii hindudest kui ka muslimitest valitsejate poolt. 12. sajandi chhatri Jaisalmeri kindluses Rajasthanis Audientsisaal nelja chhatri '​ga Fatehpur Sikri paleekompleksis Musi Rani kenotaaf Alwaris Rajasthanis Tāj Mahali neli kupliga ehistorni Paviljon Lehtla Belvedere Tempietto Latern M. S. Afzaal. Chhatri element in the Mughal Architecture. - academia.edu Imperial Chhatri. Fatehpur Sikri, India. - ARCHNET
Paragalactinia

Paragalactinia on liudikulaadsete perekond. Paragalactinia succosa – kollapiim-liudik Paragalactinia succosella Paragalactinia andmebaasis eElurikkus
Oliiv-nikerseen

Oliiv-nikerseen (Simocybe centunculus) on šampinjonilaadsete seltsi kuuluv liik seeni. Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar. Seen kasvab lehtpuude lamatüvedel. Oliiv-nikerseen andmebaasis eElurikkus.
Kondensaatormootor

Kondensaatormootor on ühefaasiline lühisrootoriga asünkroonmootor, milles pöörleva magnetvälja tekitavad kaks ruumiliselt nihutatud ja teineteisega rööbiti ühendatud staatorimähist. Ühega neist on jadamisi ühendatud kondensaator, mis tekitab neid mähiseid läbivate voolude vahel faasinihke. Niiviisi saadud lisafaasi tõttu sarnaneb kondensaatormootor käivitus- ja tööomadustelt kolmefaasilise asünkroonmootoriga, kuid on väiksema kasüteguriga. Nad on ka väikese võimsusega (enamasti alla 1 kW). Kondensaatormootor on hooldusvaba ja asünkroonmootoritele omaselt pika kasutuseaga. Nende kasutegur on veidi parem kui näiteks lõhipoolustega mootoritel, mida samuti kasutatakse ühefaasiliseks tööks. Kondensaatormootoreid kasutatakse ajamimootorina ühefaasilisest võrgust toidetavates väikese võimsustarbega seadmetes. Kondensaatormootori leiutas Nikola Tesla 1889. aastal. ENE 4. köide, 1989
Pihlaka näsarooste

Pihlaka näsarooste (Gymnosporangium cornutum) on liik kandseeni. Pihlaka näsarooste andmebaasis eElurikkus
Medzilaborce ringkond

Medzilaborce ringkond (slovaki keeles Okres Medzilaborce) on 2. järgu haldusüksus (ringkond) Slovakkias Prešovi maakonna kirdeosas. Medzilaborce ringkond piirneb kirdes ja läänes Poolaga. Slovakkia 2021. aasta rahvaloenduse andmetel oli Medzilaborce ringkonna elanikest slovakke 58,55%, russiine 31,29%, ukrainlasi 2,16%, mustlasi 1,84%, tšehhe 0,51% ja ungarlasi 0,16%. Rahvus oli teadmata 5,15%-l. Sčítanie obyvateľov, domov a bytov 2021 na Slovensku Number of population by ethnicity in the district Medzilaborce at 1. 1. 2021 informácie Sčítanie obyvateľov, domov a bytov 2021. Vaadatud 9. septembril 2024
Kofeiinimürgistus

Kofeiinimürgistus on kofeiini liigse tarbimise tagajärjel tekkinud mürgistus. Täiskasvanud inimestel võib kofeiinimürgistus tekkida kofeiiniannuste juures, mis on suuremad kui 7-8 milligrammi kehakilogrammi kohta päevas. Kofeiinimürgistus põhjustab tüüpiliselt iiveldust, oksendamist, värisemist ja südamepekslemist. Mürgistustunnusteks võivad olla ka näiteks ärrituvus, ärevustunne, rahutus, hallutsinatsioonide teke, peavalu, pearinglus, unetus ja isukaotus. "Kofeiin". Tervisliku toitumise informatsioon. Vaadatud 9. septembril 2024. "Energiajoogid | Mürgistusteabekeskus". 16662 | Mürgistusteabekeskus. Vaadatud 9. septembril 2024.
Michalovce ringkond

Michalovce ringkond (slovaki keeles Okres Michalovce) on 2. järgu haldusüksus (ringkond) Slovakkias Košice maakonna idaosas. Michalovce ringkond piirneb kagus Ukrainaga. Slovakkia 2021. aasta rahvaloenduse andmetel oli Michalovce ringkonna elanikest slovakke 80,34%, ungarlasi 10,44%, mustlasi 1,83%, ukrainlasi 0,39%, tšehhe 0,33% ja russiine 0,2%. Rahvus oli teadmata 6,14%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Michalovce at 1. 1. 2021 Sčítanie obyvateľov, domov a bytov 2021. Vaadatud 9. septembril 2024
Myjava ringkond

Myjava ringkond (slovaki keeles Okres Myjava) on 2. järgu haldusüksus (ringkond) Slovakkias Trenčíni maakonna lääneosas. Myjava ringkond piirneb põhjas ja loodes Tšehhiga. Slovakkia 2021. aasta rahvaloenduse andmetel oli Myjava ringkonna elanikest slovakke 93,87%, tšehhe 0,97%, mustlasi 0,17%, rumeenlasi 0,15%, ungarlasi 0,14% ja ukrainlasi 0,14%. Rahvus oli teadmata 4,16%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Myjava at 1. 1. 2021 informácie Sčítanie obyvateľov, domov a bytov 2021. Vaadatud 9. septembril 2024
Anatoli Bukrejev

Anatoli Bukrejev (vene keeles Анатолий Николаевич Букреев; 16. jaanuar 1958 Korkino, Tšeljabinski oblast – 25. detsember 1997 Annapurna, Nepal) oli Nõukogude Liidu ja Kasahstani vene alpinist ja mägigiid, teeneline meistersportlane (1989). Ta lõpetas 1979. aastal Tšeljabinski Riikliku Pedagoogilise Instituudi füüsikaõpetaja erialal. Mägironijana on ta tõusnud kümne üle 8000 meetri kõrguse mäe tippu (lisahapniku abita). Ta sai laiemalt tuntuks mägironijate elude päästmisega 1996. aastal Džomolungma mäel traagiliste tagajärjedega kahe kommertsekspeditsiooni tipputõusul. Ta hukkus 25. detsembril 1997 puhkenud laviini tõttu, kui ta üritas koos Simone Moro ja Dmitri Soboleviga Annapurna lõunakülje kaudu teha talvise tipputõusu. Ainult Simone Moro pääses eluga. Draamafilm "Everest" (režissöör Baltasar Kormákur, Anatoli Bukrejevi osas Ingvar Eggert Sigurðsson; 2015). 1997 – The Climb: Tragic Ambitions on Everest (kaasautor Garym Westonem DeWaltiga), ISBN 0-312-96533-8. 2002 – Above the Clouds: The Diaries of a High-Altitude Mountaineer (kaasautor Lindą Wylie), ISBN 0-312-29137-X. 2006 – Anatoli Bukrejev, G Weston de Walt. "Tõus: Traagilised ambitsioonid Everestil". Tõlkinud Katrin Kern. Eesti Ekspressi Kirjastus.  Anatoli Bukrejev – pildid, videod ja helifailid Wikimedia Commonsis
Maksut Žumajev

Maksut Žumajev (kasahhi keeles Мақсұт Сағынтайұлы Жұмаев; sündinud 1. jaanuaril 1977 Oralis) on kasahhi alpinist, teeneline meistersportlane (2011). Ta lõpetas 1998. aastal Oralis asuva Lääne-Kasahstani Põllumajanduse Ülikooli loomaarsti erialal ja 2002. aastal kaugõppe teel Almatõs asuva kolledži Kainar juristi erialal. Mägironijana on ta tõusnud kõigi (14) üle 8000 meetri kõrguste mägede tippu (12. mägironijana maailmas ilma lisahapnikuta). Tal kulus selleks 10 aastat (2001–2011). Tema 14. tipp oli K2 (8611 m) (tipus 23. augustil 2011). Tagantjärele (juulis 2022) Eberhard Jurgalski hallatava veebisaidi 8000ers väitel polnud Maksut Žumajev kahes tipputõusus tegelikult peatippu jõudnud (Manaslu (lõpp-punkti tähistus <C0) ja Dhaulagiri (jõudis "metallposti" kanti). Eelmainitud asjaolud ei saanud takistuseks Jurgalski meeskonnal kanda Žumajevi nimi ajaloolise, nn "pärandi nimistu" koosseisu. Kümme aastat (2001–2011) käis ta tipputõusudel koos Vassili Pivtsoviga. 14 8K Legacy Table. 8000ers.com 14 8K Transition Table. 8000ers.com
Vassili Pivtsov

Vassili Talgatovitš Pivtsov (vene keeles Василий Талгатович Пивцов; sündinud 16. augustil 1975 Almatõs) on Kasahstani alpinist, teeneline meistersportlane (2011). Ta on lõpetanud äl-Farabi Kasahhi Rahvusülikooli bioloogiateaduskonna. Mägironijana on ta tõusnud kõigi (14) üle 8000 meetri kõrguste mägede tippu (23. mägironijana maailmas lisahapniku kasutades, kuid enamik tipputõuse tegi ta lisahapniku abita). Tal kulus selleks 10 aastat (2001–2011). Tema 14. tipp oli K2 (8611 m) (tipus 23. augustil 2011). Tagantjärele (juulis 2022) Eberhard Jurgalski hallatava veebisaidi 8000ers väitel polnud Vassili Pivtsov kahes tipputõusus tegelikult peatippu jõudnud (Manaslu (lõpp-punkti tähistus <C2) ja Dhaulagiri (jõudis "metallposti" kanti). Eelmainitud asjaolud ei saanud takistuseks Jurgalski meeskonnal kanda Pivtsovi nimi ajaloolise, nn "pärandi nimistu" koosseisu. Kümme aastat (2001–2011) käis ta tipputõusudel koos Maksut Žumajeviga. 14 8K Legacy Table. 8000ers.com 14 8K Transition Table. 8000ers.com
Kasahstani Vabariigi teeneline meistersportlane

Kasahstani Vabariigi teeneline meistersportlane (kasahhi keeles Қазақстан Республикасының еңбек сіңірген спорт шебері) on Kasahstanis kõrgeim spordi valdkonnas antav nimetus (kuni 2014. aastani aunimetus). Asutatud 1994. aastal. Olümpiamängudel medalikoha saanud sportlasele antakse teenelise meistersportlase nimetus, kuid näiteks OM-del neile, kes jäävad neljandast kuuenda kohani, antakse rahvusvahelise klassi meistersportlase nimetus. 2011 – Vassili Pivtsov, alpinism 2011 – Maksut Žumajev, alpinism NSV Liidu teeneline meistersportlane Venemaa teeneline meistersportlane
Chris Warner

Christopher Bernard Warner, ka Chris Warner (sündinud 1965) on ameerika alpinist. Pärast 20. septembril 2023 edukat Manaslu (8163 m) tipputõusu, teatati meedias, et Warner on tõusnud kõigi (14) üle 8000 meetri kõrguste mägede tippu. Kokku kulus tal selleks 24 aastat (1999–2023). Veebisait 8000ers.com kandis Chris Warneri saidi poolt koostatava kõigi kaheksatuhandeliste tippu jõudnute nn "uude nimistusse". Chris Warner becomes 2nd American to complete 14 peaks. thehimalayantimes.com, 20. september 2023 14 8K Collectors Era Table. 8000ers.com
Tracee Metcalfe

Tracee Lee Metcalfe, ka Tracee Metcalfe (sündinud 30. juunil 1974) on ameerika arst ja alpinist. Metcalfe on Colorado osariigis Vailis töötav haiglaarst, kes on spetsialiseerunud kõrgmäestiku meditsiinile. Ta on töötanud ka ekspeditsiooniarstina Manaslu, Džomolungma ja Cho Oyu mägiekspeditsioonidel. Mägironijana oli ta 2024. aasta jaanuari seisuga tõusnud üheksa (14-st) üle 8000 meetri kõrguse mäe tippu. Selle näitaja poolest on ta täna (2024) tegutsevatest alpinistidest Ameerika Ühendriikide edukaim naismägironija. Tracee Metcalfe. officialusa.com Tracee Lee Metcalfe, age 50. information.com Annapurna 2021: intervjuu Tracee Metcalfe'iga. alanarnette.com, mai 2018 M Story. traceelmetcalfe.com New 8K Collectors Table Women. 8000ers.com, 29. jaanuar 2024
Námestovo ringkond

Námestovo ringkond (slovaki keeles Okres Námestovo) on 2. järgu haldusüksus (ringkond) Slovakkias Žilina maakonna põhjaosas. Námestovo ringkond piirneb loodes, põhjas ja kirdes Tšehhiga. Slovakkia 2021. aasta rahvaloenduse andmetel oli Námestovo ringkonna elanikest slovakke 97,88%, tšehhe 0,18% ja poolakaid 0,15%. Rahvus oli teadmata 1,59%. Sčítanie obyvateľov, domov a bytov 2021 na Slovensku Number of population by ethnicity in the district Námestovo at 1. 1. 2021 Sčítanie obyvateľov, domov a bytov 2021. Vaadatud 9. septembril 2024
Viljandi aerutamisbaas

Viljandi aerutamisbaas (ka Viljandi Männimäe aerutamisbaas) on spordibaas Viljandis Järveotsa linnaosas Viljandi järve ääres aerutamise harrastamiseks. Baasi ametlik aadress on Riia maantee 93c, kuid uue tänavanimestiku järgi asub see Aerubaasi tänaval. Baasis on varustuse hoidmiseks elling järve kaldal ning võistluste ajal on võimalik järve paigutada 200, 500 ja 1000 m distantsid. Baas rekonstrueeriti 2006. aastal. Viljandi aerutamisbaas Eesti Spordiregistris Maa-ameti Geoportaali kohanimeregister. Vaadatud 9. september 2024 Viljandi aerutamisbaas Eesti Spordiregistris
Viljandi Männimäe jalgpallihall

Viljandi Männimäe jalgpallihall on spordihall Viljandis Männimäe linnaosas peamiselt jalgpalli harrastamiseks. Halli aadress on Riia maantee 95. Hallis on kunstmurukattega jalgpalliväljak (100 x 64 m), markeeritud on kaks ristiväljakut (64 x 45 m). Ümber jalgpalliväljaku on tartaankattega kahe rajaga jooksuring (350 m), mille nelja rajaga peasirge pikkus on 100 m. Hall valmis 2021. aastal. Viljandi Männimäe jalgpallihall Eesti Spordiregistris Viljandi Männimäe jalgpallihall Eesti Spordiregistris. Vaadatud 9. september 2024
Nangolo Mbumba

Nangolo Mbumba (sündinud 15. augustil 1941 Olukondas) on Namiibia poliitik, alates 4. veebruarist 2024 Namiibia president. Enne seda oli ta alates 2018–2024 Namiibia asepresident. "Arhiivikoopia". Originaali arhiivikoopia seisuga 19. juuni 2024. Vaadatud 9. septembril 2024.{{netiviide}}: CS1 hooldus: arhiivikoopia kasutusel pealkirjana (link) Elulugu
Lamine Camara

Mamadou Lamine Camara (sündinud 1. jaanuaril 2004 Diouloulous) on Senegali jalgpallur, kes mängib ründava poolkaitsjana Prantsusmaa kõrgliigaklubis Monaco ja Senegali jalgpallikoondises. Ta alustas klubikarjääri Senegalis. Hooajal 2021/22 debüteeris ta Senegali kõrgliigaklubis Génération Foot. 2023. aasta veebruaris sõlmis ta kolmeaastase lepingu Prantsusmaa klubiga FC Metz. 15. aprillil 2023 debüteeris ta Prantsusmaa esiliigas mängus Bordeaux' vastu. Metzi põhikoosseisus kindlustas Camara koha hooajal 2023/24, mil ta mängis Metziga Prantsusmaa kõrgliigass. 2024. aasta juulis siirdus ta umbes 15 miljoni euro eest Monacosse, kellega sõlmis nelja-aastase lepingu. 2023. aastal tuli Camara Senegali kuni 20-aastaste koondisega Aafrika omavanuste meistriks ning Camara valiti turniiri parimaks mängijaks. Senegali jalgpallikoondises oli Camara debüteerinud juba aasta varem. 2024. aasta Aafrika rahvaste karikavõistluste esimeses alagrupimängus lõi ta kaks väravat Gambia vastu. "CHAN : meilleur espoir du 1er tour, le Sénégalais Lamine Camara rejoint le FC Metz". sportnewsafrica.com (prantsuse). 1. veebruar 2023. Originaali arhiivikoopia seisuga 23. märts 2023. Vaadatud 24. veebruaril 2023. "Metz: Lamine Camara reagit aprés sa signature". wiwsport.com (prantsuse). 13. veebruar 2023. Vaadatud 24. veebruaril 2023. "Transferts : Lamine Camara s'engage officiellement avec Monaco". L'Équipe (prantsuse). Vaadatud 15. augustil 2024. Chédeville, Damien (30. juuli 2024). "Lamine Camara is Monegasque!". AS Monaco (Ameerika inglise). Vaadatud 15. augustil 2024. Lamine Camara (Player). national-football-teams.com. Vaadatud 9.9.2024
Nähe

Nähe on meeltega aistitav ese, nagu see silmale paistab ja nagu seda teadvuses tajutakse. Nähe on ainus meile kättesaadav tõelus - see kuidas maailm inimesele kogemuses näib. nähtumus nähtus Leho Lamus. Teadmisõpetuse oskussõnastik, 2024, lk 50.
Tuba (täpsustus)

Tuba on hooneosa. Tuba võib tähendada veel järgmist: Tuba jõgi, jõgi Siberis Tuba (film 2003) Tuba (film 2015) Tubad (ainsus tuba), rahvas
Andri Sõbiha

Andri Sõbiha (ukraina keeles Андрій Іванович Сибіга; sündinud 1. jaanuaril 1975 Zborivis) on Ukraina poliitik ja diplomaat, alates 5. septembrist 2024 Ukraina välisminister. Ta lõpetas aastal 1997 Lvivi ülikooli rahvusvaheliste suhete alal.
Nitra ringkond

Nitra ringkond (slovaki keeles Okres Nitra) on 2. järgu haldusüksus (ringkond) Slovakkias Nitra maakonna lääneosas. Slovakkia 2021. aasta rahvaloenduse andmetel oli Nitra ringkonna elanikest slovakke 89,04%, ungarlasi 4,13% ja tšehhe 0,48. Rahvus oli teadmata 5,48%-l elanikust. Sčítanie obyvateľov, domov a bytov 2021 na Slovensku Number of population by ethnicity in the district Nitra at 1. 1. 2021 Sčítanie obyvateľov, domov a bytov 2021. Vaadatud 9. septembril 2024
1828

◄ | 18. sajand | 19. sajand | 20. sajand | ► ◄ | 1790. aastad | 1800. aastad | 1810. aastad | 1820. aastad | 1830. aastad | 1840. aastad | 1850. aastad | ► ◄◄ | ◄ | 1824 | 1825 | 1826 | 1827 | 1828 | 1829 | 1830 | 1831 | 1832 | ► | ►► 1828. aasta (MDCCCXXVIII) oli 19. sajandi 28. aasta. 19. august (vkj 7. august) – tööd alustas Tartu elementaarkooliõpetajate seminar. 25. august (vkj 13. august) – Tartu ülikooli juures avati Usuteaduslik Seminar (Theologische Seminar zur Bildung von Predigern für die evangelischen Pfarren in den südlichen Colonien und im Innern von Russland). Tallinna rajati esimene masinatehas. Saaremaal lõpetati 1765. aastal alanud maade reguleerimine. ... Algasid Portugali troonipärimise küsimusest tekkinud Miguelistide sõjad 8. veebruar – Jules Verne, prantsuse kirjanik 20. märts – Henrik Ibsen, norra näitekirjanik 8. mai – Jean Henri Dunant, Punase Risti asutaja 9. september – Lev Tolstoi, vene kirjanik 16. aprill – Francisco Goya, hispaania maalikunstnik 16. mai – Johann Heinrich Koch, Saaremaa vaimulik 10. august – Johann Wilhelm Krause, Eesti arhitekt 19. november – Franz Schubert, austria helilooja 22. detsember – William Hyde Wollaston, inglise keemik Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 122-123 Heino Rannap, Eesti kooli ja pedagoogika kronoloogia
Orajõe

Orajõe on mitme Eesti asula nimi: Orajõe (Häädemeeste), küla Häädemeeste vallas Pärnu maakonnas Orajõe (Põlva), küla Põlva vallas Põlva maakonnas Orajõe mõis Orajõgi
Nové Mesto nad Váhomi ringkond

Nové Mesto nad Váhomi ringkond (slovaki keeles Okres Nové Mesto nad Váhom) on 2. järgu haldusüksus (ringkond) Slovakkias Trenčíni maakonna edelaosas. Nové Mesto nad Váhomi ringkond piirneb loodes ja põhjas Tšehhiga. Slovakkia 2021. aasta rahvaloenduse andmetel oli Nové Mesto nad Váhomi ringkonna elanikest slovakke 94,05%, tšehhe 0,87%, ungarlasi 0,14% ja mustlasi 0,14%. Sčítanie obyvateľov, domov a bytov 2021 na Slovensku Number of population by ethnicity in the district Nové Mesto nad Váhom at 1. 1. 2021 Sčítanie obyvateľov, domov a bytov 2021. Vaadatud 9. septembril 2024
Sabīne Košeļeva

Sabīne Košeļeva (sündinud 1989) on läti kirjanik ja ajakirjanik. Košeļeval on bakalaureusekraad ajakirjanduse erialal, magistrikraad loovkirjutamise erialal Liepāja Ülikoolist ning magistrikraad Vilniuse Ülikoolist inglise uuringutes (kirjandus, keeleteadus, kultuur). Tal on ilmunud lühiromaan "Rīga-Maskava 21. Gadsimta mīlasstāsts" ("Riia-Moskva. 21. sajandi armastuslugu"), mis nomineeriti Läti kirjanduse aastaauhinnale kategoorias Säravaim debüüt. Ta pälvis Egons Līvse mälestusauhinna eriauhinna. 2019. aastal avaldas Košeļeva lasteraamatu "Gurķis Elmārs, kas dikti kreņķējās" ("Kurk Elmar, kes kangesti muretses") ja novellikogu "Vientulības ministrija" ("Üksinduse ministeerium"), mis kandideeris Läti kirjanduse aastaauhinnale kategoorias Parim proosateos. Sabīne Košeļeva avaldab oma loomingit kultuuriajakirjanduses, käsitledes selliseid teemasid nagu täiskasvanuks saamine, psüühiliste traumade paranemine, ühiskonna moraalsed väärtused, füüsiline ja psühholoogiline vägivald ja seksuaalsus. Ta töötab veebimeedias alates 2012. aastast. Eesti keeles on ilmunud tema lühijutt "Vakstu". "Rīga-Maskava 21.Gadsimta mīlasstāsts" [Riia-Moskva. 21. sajandi armastuslugu]. Riga: Zvaigzne ABC, 2015. "Vientulības ministrija" [Üksinduse ministeerium]. Riga: Zvaigzne ABC, 2019. "Gurķis Elmārs, kas dikti kreņķējas" [Kurk Elmar, kes kangesti muretses]. Riga: Pētergailis, 2019. Sabīne Košeļeva "No nacionālā lepnuma līdz 'uzbeku traktoristam'. Latviešu enciklopēdijas cauri laikiem", Delfi.lv, 6.02.2019 https://www.latvianliterature.lv/en/writers/248 Akadeemia 8/2024, lk 1347-1350
Nähtumus

Nähtumus on see, mis on ainult mõistusega või mõtlemises käsitletav. nähe nähtus Leho Lamus. Teadmisõpetuse oskussõnastik, 2024, lk 50.
Tunç Fındık

Tunç Fındık (sündinud 1972) on türgi alpinist, mägigiid, autor ja tõlkija. Ta on lõpetanud Ankaras asuva Bilkenti Ülikooli inglise filoloogia erialal. Oma mägironija karjääri alguses hakkas Findic esialgu ronima Türgi mägedes, seejärel liikus edasi Pamiiri ja Tian Shani. Kui ta esimest korda Himaalajas Džomolungma baaslaagrisse saabus, oli ta šokeeritud. "See oli uskumatu," rääkis ta ajakirjanikule. "Sajad telgid, inimesi tuhande ringis. Tulin üksikutest mägedest äärealadelt, kus polnud luksust. See oli rohkem kui üllatav." 2001. aastal ronis ta juba oma esimese kaheksatuhandelise mäe tippu (Džomolungma (8848 m)). Pärast 26. septembril 2023 edukat Nanga Parbati (8125 m) tipputõusu, teatati meedias, et Fındık on tõusnud kõigi (14) üle 8000 meetri kõrguste mägede tippu. Kokku kulus tal selleks 22 aastat (2001–2023). Kolm varasemat tipputõusu Nanga Parbatile tal ebaõnnestusid. Neist esimene oli 2013. aastal, kui ta elas üle Ţālebāni terrorirünnaku baaslaagrile (hukkus 11 alpinisti). Fındıku strateegia kaheksatuhandelistel: ta läheb iseseisva ronijana ja liitub suurema meeskonnaga, et jagada loatasusid ja baaslaagri logistikat. Tema teenuseosutaja on Seven Summit Treks. Alates baaslaagrist tegutseb ta iseseisvalt. Ta kannab oma varustust, püstitab oma telgi ega kasuta lisahapnikku. Veebisaidi 8000ers väitel oli 2023. aasta detsembri seisuga Fındık tõusnud 14 kaheksatuhandelise tippu, kuid täpsustusega, et kaks tipputõusu olid tehtud vaid eeltippudesse (Dhaulagiri (WRFS) ja Manaslu (C2)). Tal on ilmunud kümmekond alpinismiteemalist raamatut, lisaks on ta inglise keelest tõlkinud viis raamatut samal teemal. Angela Benavides. "Tunc Findik Survived the 2013 Terrorist Attack at Nanga Parbat". explorersweb.com, 25. mai 2022 20 climbers summit Nanga Parbat. thehighasia.com, 26. juuni 2023 14 8K Transition Table. 8000ers.com
Lõuna-Uurali Riiklik Humanitaar- ja Pedagoogikaülikool

Lõuna-Uurali Riiklik Humanitaar- ja Pedagoogikaülikool (vene keeles Южно-Уральский государственный гуманитарно-педагогический университет) on riiklik ülikool Venemaal Tšeljabinskis. Lõuna-Uurali Riiklik Humanitaar- ja Pedagoogikaülikool asutati 1934. aastal kui Tšeljabinski Riiklik Pedagoogiline Instituut. Aastatel 1995–2016 kandis nime Lõuna-Uurali Riiklik Pedagoogikaülikool. Alates 2016. aastast on kasutusel praegune nimi. Lidija Skoblikova Anatoli Bukrejev Lõuna-Uurali Riiklik Ülikool  Lõuna-Uurali Riiklik Humanitaar- ja Pedagoogikaülikool – pildid, videod ja helifailid Wikimedia Commonsis
Bernald Sillaots

Bernald Sillaots, ka Bernhard Sillaots (sündinud 27. august 1932) on eesti alpinist. Ta on esimese eestlasena tõusnud Euroopa kõrgeima mäe Elbruse (5642 m) tippu. Tipputõus toimus 11. augustil 1956. Intervjuus Kristjan-Erik Suurväljale selgitas Sillaots selle tipputõusu tagamaid. Eesti organiseeritud alpinismi eestvedaja 1950.–1960. aastatel Peeter Varep hankis seitse tuusikut Kaukaasia alpilaagritesse, neist ühe, laagrisse Šahtjor (tänapäeval "Elbrus"), pakkus ta Sillaotsale. Varep ise läks koos viie kaaslasega Baksani. Šahtjori laagri lõpus valiti tugevamatest ja edukamatest üheksameheline rühm, kes võisid preemiaks proovida tõusta Elbruse läänetippu (5642 m). Sillaots osutus üheks väljavalitutest. Sillaotsa sõnul oli Peeter Varep isegi pahane, et ta tippu jõudis. Seda tõusu ei olnud tema plaanides, ei olnud alpinismi arendamise kavas. Varepi arvates võis esmatõusuks lugeda massilise ürituse käigus tehtud tõusu. 1958. aastal tehti selleks eraldi üritus (turiaad) ja tippu tõusis üle 30 eestlase. Seetõttu kirjutatigi entsüklopeediasse 2000. aastal sisse, et esimeseks eestlaseks Elbrusel oli hoopis Jaanus Orgulas. 1982 – Eesti NSV teeneline ratsionaliseerija Eesti Keskerakond. ariregister.rik.ee Ülevaade Eesti alpinismi ajaloost. jkalpiklubi.ee Kes oli tegelikult esimene eestlane Elbrusel?. reisiajakiri.gomaailm.ee, 12. november 2007 EE 14.kd (2000), lk 344  Bernald Sillaots – pildid, videod ja helifailid Wikimedia Commonsis
Dissonantsi emantsipatsioon

Dissonantsi emantsipatsioon on muusikas Arnold Schönbergi kasutatud mõiste, mille kohaselt hinnang muusika konsoneerivusele või dissoneerivusele ei ole absoluutne, vaid ajalooline. Dissonantsi emantsipatsiooni teooria järgi on dissonantsid vaid ülemhelirea põhihelist kaugemateks konsonantsideks. "Minu koolkond /…/ ei taotle tonaalsuse taastamist, aga ei välista seda ka täielikult. Eelduseks on minu ‘dissonantsi emantsipatsiooni’ teooria. Selle teooria järgi on dissonantsid vaid ülemhelirea kaugemateks konsonantsideks. Olgugi et kaugemate ülemhelide puhul sarnasus põhiheliga järk-järgult väheneb, sarnaneb neist "arusaamine" arusaamisega konsonantsidest. Nende emantsipeerumine on niisama õigustatud, nagu see oli õigustatud varasematel aegadel väikese tertsi puhul." (Arnold Schönberg 1957: Die formbildenden Tendenzen der Harmonie. Schott, Mainz)